62020CO0728_INF
Sklep Sodišča (sedmi senat) z dne 30. julija 2021 – XX in drugi, člani Uniunea Revoluţionarilor din România/Romunija in drugi
(Zadeva C‑728/20)
„Odškodninska tožba, ki jo fizične osebe vložijo zoper državo članico – Tožba za ugotovitev nedelovanja Evropskega parlamenta in Evropske komisije – Zahtevek za priznanje statusa politično preganjanih oseb – Ugotovitev nespoštovanja pravic, zagotovljenih z nacionalno ureditvijo – Povsem notranji položaj – Očitna nepristojnost Sodišča“
1.
Vprašanja za predhodno odločanje – Pristojnost Sodišča – Razlaga nacionalnega prava – Izključitev
(Člen 267 PDEU)
(Glej točko 13.)
2.
Sodni postopek – Tožba, ki jo fizična ali pravna oseba vloži zoper državo članico zaradi pridobitve povračila škode in priznanja statusa politično preganjane osebe – Nepristojnost sodišča Unije – Nedopustnost
(Glej točko 14.)
3.
Tožba zaradi nedelovanja – Fizične ali pravne osebe – Opustitev, zoper katero je mogoče vložiti tožbo – Opustitev Parlamenta in Komisije, da se opredelita o sprejetju nacionalne ureditve, s katero se kaznuje nespoštovanje prava Unije s strani nekaterih akterjev – Očitna nedopustnost
(Člen 265, tretji odstavek, PDEU)
(Glej točko 15.)
4.
Vprašanja za predhodno odločanje – Pristojnost Sodišča – Meje – Predlog za razlago Listine Evropske unije o temeljnih pravicah – Predmet nacionalnega spora, ki nima nikakršne navezne okoliščine s pravom Unije – Očitna nepristojnost Sodišča
(Člen 6(1) PEU; Listina Evropske unije o temeljnih pravicah, člen 51(1) in (2); Poslovnik Sodišča, člen 53(2))
(Glej točki 16 in 17.)
Izrek
1.
Sodišče Evropske unije je očitno nepristojno za odločanje o tožbi v delu, v katerem se z njo predlaga, naj se Romuniji naloži, da povrne škodo, ki so jo domnevno utrpeli XX in drugi, člani Uniunea Revoluţionarilor din România, in naj se slednjim prizna status politično preganjanih oseb v Romuniji.
2.
Tožba se zavrže kot očitno nedopustna v delu, v katerem se z njo predlaga ugotovitev zatrjevanega nedelovanja Evropskega parlamenta in Evropske komisije.
3.
XX in drugi, člani Uniunea Revoluţionarilor din România, nosijo svoje stroške.